Author: Jančulová
Last saved by: Machalec Vladimír
Company: MÚPB

Zápisnica
z mimoriadneho zasadnutia Miestneho zastupiteľstva mestskej časti Bratislava – Podunajské Biskupice zo dňa 25.08.2014.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Návrh plánu kontrolnej činnosti miestneho kontrolóra MČ Bratislava – Podunajské Biskupice na II. polrok 2014.
03)	Návrh na zmenu uznesenia c.382/2010-2014 - Prevod finančných prostriedkov z Rezervného fondu Mestskej časti Bratislava - Podunajské Biskupice.
04) 	Návrh na zmenu uznesenia c.393/2010-2014 - Použitie finančných prostriedkov z Rezervného fondu Mestskej časti Bratislava - Podunajské Biskupice.
05) 	Úprava programového rozpočtu č. 3 Mestskej časti Bratislava - Podunajské Biskupice na rok 2014.
06) 	Návrh na predaj pozemkov parc.č. 5008/1, záhrady o výmere 349 m2 a parc.č. 5009/3, zastavané plochy a nádvoria o výmere 40 m2 na Borekovej ul. v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/, t.j. formou obchodnej verejnej súťaže.
07)	Návrh na určenie volebných obvodov, počtu poslancov MiZ MČ Bratislava – Podunajské Biskupice a VZN o vyhradených plochách na vylepovanie predvolebných plagátov pre voľby do orgánov samosprávy obcí, ktoré sa budú konať dňa 15. novembra 2014.
08)	Záver.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na mimoriadnom zasadnutí miestneho zastupiteľstva poslancov mestskej časti a  pracovníkov miestneho úradu. Konštatovala, že na zasadnutí je prítomných 14 poslancov, t.j. miestne zastupiteľstvo je uznášania schopné. Z rokovania sa ospravedlnila poslankyňa Filová. Predložený návrh programu navrhla doplniť o bod 04/a): „Návrh na použitie finančných prostriedkov z Rezervného fondu Mestskej časti Bratislava – Podunajské Biskupice“. Tento návrh poslanci jednomyseľným hlasovaním schválili. Pred schvaľovaním celkového programu poslanec Dej predniesol návrh na stiahnutie materiálu č. 07 s tým, aby bol prepracovaný tak, že voliči z Baltskej ul. budú zaradení do volebného obvodu č. 03. Po nesúhlase ďalších poslancov s odôvodnením, že o tvorbe volebných obvodov sa môže diskutovať pri prerokovávaní tohto materiálu, poslanec Dej netrval na svojom návrhu. Následne dala starostka mestskej časti hlasovať o programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

02)

UZNESENIE č. 407/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania doplnený o bod 04/a): „Návrh na použitie finančných prostriedkov z Rezervného fondu Mestskej časti Bratislava – Podunajské Biskupice“
za: 14 – jednomyseľne
2. 	návrhovú komisiu v zložení: 	         	Ján Duranský, Anna Čierna, Zoltán Szabó;
za: 14 – jednomyseľne
3.	overovateľov zápisnice:  		Izabella Jégh, František Chmelíček.
za: 14 – jednomyseľne

K bodu 02)	Návrh plánu kontrolnej činnosti miestneho kontrolóra MČ Bratislava – Podunajské Biskupice na II. polrok 2014.

Materiál uviedla miestna kontrolórka Ing. Györgyová. Miestne zastupiteľstvo bez diskusie prijalo
	UZNESENIE č. 408/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kontrolnej činnosti miestneho kontrolóra Mestskej časti Bratislava – Podunajské Biskupice na II. polrok 2014 bez pripomienok.

za: 14 – jednomyseľne

K bodu 03)	Návrh na zmenu uznesenia c. 382/2010-2014 - Prevod finančných prostriedkov z Rezervného fondu Mestskej časti Bratislava - Podunajské Biskupice.

	Materiál uviedla starostka mestskej časti PhDr. Ožvaldová. Po otvorení diskusie poslankyňa Čierna vyslovila nespokojnosť s kvalitou odvedených prác v MŠ Estónska a Linzbothova ul. Starostka mestskej časti informovala, že práve z tohto dôvodu bola s vysúťaženou firmou ukončená spolupráca a na ďalšie práce nastúpila firma, ktorá sa vo verejnej súťaži umiestnila na druhom mieste. Po ukončení diskusie miestne zastupiteľstvo prijalo 

03)

	UZNESENIE č. 409/2010-2014
Miestne zastupiteľstvo Mestskej časti Bratislava – Podunajské Biskupice

schvaľuje 
zmenu v bodoch 1 a 2 v uznesení Miestneho zastupiteľstva Mestskej časti Bratislava - Podunajské Biskupice č. 382/2010-2014 zo dňa 8.4.2014 nasledovne:

1.	rekonštrukciu a modernizáciu v materských školách vo výške 55 658 Eur;
2.	rekonštrukciu miestnych komunikácií vo výške 246 390 Eur.

za: 14 – jednomyseľne

K bodu 04) 	Návrh na zmenu uznesenia c. 393/2010-2014 - Použitie finančných prostriedkov z Rezervného fondu Mestskej časti Bratislava - Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo
	UZNESENIE č. 410/2010-2014
Miestne zastupiteľstvo Mestskej časti Bratislava – Podunajské Biskupice

schvaľuje 
úpravu výšky použitia finančných prostriedkov zo 100 000 Eur na 85 000 Eur, zmenu v bodoch 1, 2, 3 a doplnenie bodu 4 v uznesení Miestneho zastupiteľstva Mestskej časti Bratislava - Podunajské Biskupice č. 393/2010-2014 zo dňa 13.5.2014 nasledovne:

1.	opravu strechy na ZŠ Podzáhradná vo výške 22 919 Eur;
2.	rekonštrukciu strechy na objekte Latorická vo výške 34 888 Eur;
3.	opravu chátrajúcej konštrukcie lietajúceho taniera – UFO na sídlisku Medzijarky vo výške 13 486 Eur;
4.	rekonštrukciu v materských školách vo výške 13 707 Eur.

za: 14 – jednomyseľne

04)

K bodu 04/a)	Návrh na použitie finančných prostriedkov z Rezervného fondu Mestskej časti Bratislava – Podunajské Biskupice

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 411/2010-2014
Miestne zastupiteľstvo Mestskej časti Bratislava – Podunajské Biskupice

schvaľuje 
použitie finančných prostriedkov z Rezervného fondu Mestskej časti Bratislava – Podunajské Biskupice vo výške 15 000 Eur na rekonštrukciu školských dvorov na ZŠ Podzáhradná a ZŠ Bieloruská.

za: 14 – jednomyseľne

K bodu 05) 	Úprava programového rozpočtu č. 3 Mestskej časti Bratislava - Podunajské Biskupice na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 412/2010-2014
Miestne zastupiteľstvo Mestskej časti Bratislava – Podunajské Biskupice

05	s c h v a ľ u j e
úpravu č. 3 programového rozpočtu  Mestskej časti Bratislava – Podunajské Biskupice na rok 2014 v nasledovnej štruktúre

| Schválený rozpočet | Rozpočet po úprave č. 2 | Úprava rozpočtu | Upravený rozpočet
| | | + / - |
bežné príjmy | 5 564 257 € | 5 712 572 € | + 7 635 € | 5 720 207 €
kapitálové príjmy | 12 545 854 € | 12 545 854 € | 0 € | 12 545 854 €
finančné operácie | 0 € | 717 436 € | + 100 000 € | 817 436 €
príjmy spolu | 18 110 111 € | 18 975 862 € | + 107 635 € | 19 083 497 €
bežné výdavky | 5 564 257 € | 5 712 572 € | + 44 040 € | 5 756 612 €
kapitálové výdavky | 12 525 101 € | 13 242 537 € | + 63 595 € | 13 306 132 €
finančné operácie | 20 753 € | 20 753 € | 0 € | 20 753 €
výdavky spolu | 18 110 111 € | 18 975 862 € | + 107 635 € | 19 083 497 €
05)

B.) berie na vedomie rozpočtové opatrenie
1.) medzipoložkový presun finančných prostriedkov
2.) presun finančných prostriedkov podľa funkčnej rozpočtovej klasifikácie

za: 14 – jednomyseľne

K bodu 06) 	Návrh na predaj pozemkov parc.č. 5008/1, záhrady o výmere 349 m2 a parc.č. 5009/3, zastavané plochy a nádvoria o výmere 40 m2 na Borekovej ul. v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/, t.j. formou obchodnej verejnej súťaže.

	Materiál uviedla prednostka miestneho úradu Ing. Janigová. Po otvorení diskusie poslanec Szabó otvoril otázku možnosti otvorenia novej ulice v tejto lokalite, pričom odpredajom predmetného pozemku by sa zamedzila táto možnosť. K tomuto názoru sa priklonil aj poslanec Duranský ktorý povedal, že v prípade ak by majitelia susedných pozemkov parc.č. 5007 a 5003 umožnili vybudovanie cesty, bolo by možné vybudovať prístup k pozemkom vo vlastníctve mestskej časti, ktoré sú umiestnené za parc.č. 5003. Starostka mestskej časti dala okamžite preveriť stav týchto pozemkov. Z tohto preverenia vyplynulo, že pozemky mestskej časti o ktorých hovoril p. Duranský sú v správe mestskej časti. Mestská časť ich však prenajíma majiteľom rodinných domov umiestnených na týchto parcelách a nájomcovia si riadne plnia svoje povinnosti, vrátane úhrad nájomného, t.j. nie je dôvod na vypovedanie nájomných zmlúv. Taktiež upozornila, že v minulosti boli s občanmi mestskej časti prerokovávané možnosti otvorenia nových ulíc. Tieto návrhy sa však u občanov stretli s nepochopením, nakoľko nie sú zástancami zahusťovania starej obce. V súčasnosti je dostatok pozemkov na výstavbu nových rodinných domov. V oblastiach, kde sa nachádzajú veľké pozemky, majitelia prenechávajú ich časť na výstavbu rodinných domov pre svoje deti s prístupom cez svoj pozemok. Poslanec Černý podotkol, že výstavba novej cesty by bola finančne neadekvátna možnému zisku z predaja troch stavebných pozemkov a parc.č. 5008/1 by bola z dôvodu svojej veľkosti nevyužiteľná, t.j. aj nepredajná.
	Po ukončení diskusie dala starostka mestskej časti hlasovať o predloženom návrhu uznesenia a miestne zastupiteľstvo prijalo

06)

	UZNESENIE č. 413/2010-2014
Miestne zastupiteľstvo Mestskej časti Bratislava – Podunajské Biskupice

  schvaľuje
predaj pozemkov parc. č. 5008/1, záhrady o výmere 349 m² a parc. č. 5009/3, zastavané plochy a nádvoria o výmere 40 m²  na Borekovej ulici v k.ú. Podunajské Biskupice formou obchodnej verejnej súťaže s podmienkami:

I. Podmienky obchodnej verejnej súťaže
Obchodnú verejnú súťaž vyhlási Miestny úrad mestskej časti Bratislava – Podunajské Biskupice, Trojičné námestie 11, 825 61 Bratislava, zastúpený PhDr. Alžbetou Ožvaldovou, starostkou, IČO: 00641383, podľa § 9a ods.1 písm. a) zák. č. 138/1991 Zb. o majetku obcí, v znení neskorších predpisov, a podľa § 281 a nasl. Zákona č. 513/1991 Zb., Obchodný zákonník v znení neskorších predpisov, o najvhodnejší návrh na uzavretie kúpnej zmluvy na prevod vlastníctva k nehnuteľnostiam v k.ú. Pod. Biskupice, za týchto podmienok:

1. Predávajúci (budúci vyhlasovateľ):
Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže
predaj pozemkov parc. č. 5008/1, záhrady o výmere 349 m² a parc. č. 5009/3, zastavané plochy a nádvoria o výmere 40 m²   na Borekovej ulici v k.ú. Podunajské Biskupice, vedené na LV č. 1395.
Všeobecná hodnota pozemku parc. č. 5008/1 je 48 783,22 € a  pozemku parc. č. 5009/3 je 5 591,20 €, čo činí  zaokrúhlenú celkovú hodnotu  54 400,00 €.
Všeobecná hodnota nehnuteľností bola určená znaleckým posudkom  č. 68/2014 zo dňa 25.04.2014 vyhotoveného znalcom Ing. Viliamom Antalom, Levočská 11, 851 01 Bratislava  a v zmysle predchádzajúceho súhlasu primátora č. 04 01 0042 14 zo dňa 03.06.2014. Súťažný návrh je možné podať len na odkúpenie všetkých ponúkaných nehnuteľností.

3. Kontaktná osoba vyhlasovateľa:
Meno a priezvisko: Mgr. Katarína Kšiňanová
Číslo telefónu: 02/40209230
E-mail: katarina-ksinanova@mupb.sk
Fax: 02/45 248 264

4. Požadované náležitosti súťažného návrhu na uzavretie kúpnej zmluvy:
Súťažný návrh na uzavretie kúpnej zmluvy podľa § 588 a nasl. Občianskeho zákonníka musí obsahovať:

07)

a)	názov a sídlo, IČO predkladateľa – ak ide o právnickú osobu, číslo účtu
b)	meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu
c)	meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu
d)	predmet žiadosti o kúpu
e)	návrh kúpnej ceny za pozemky
f)	spôsob úhrady kúpnej ceny tak, že celá kúpna cena bude zaplatená na účet vyhlasovateľa naraz, do 30 dní odo dňa podpísania kúpnej zmluvy oboma zmluvnými stranami, a to na základe fotokópie kúpnej zmluvy podpísanej oboma zmluvnými stranami. Vyhlasovateľ najneskôr do 15 dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností. Originál kúpnej zmluvy vyhlasovateľ odovzdá kupujúcemu najneskôr do 15 dní od zaplatenia kúpnej ceny.
g)	V prípade, ak víťaz súťaže neuhradí v lehote dohodnutej  v písm. g) tohto bodu (t.z. do 30 dní odo dňa podpísania kúpnej zmluvy oboma zmluvnými stranami) kúpnu cenu, má sa za to, že obe strany od zmluvy odstúpili a zmluva sa od počiatku zrušuje.
h)	Vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 428/2002 Z.z. o ochrane osobných údajov.
i)	Záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku.

5. Podmienky účasti v súťaži a súťažné podmienky:
 
5.1.	Účastník súťaže je povinný zložiť finančnú zábezpeku vo výške 4 090,- Eur prevodom na účet vyhlasovateľa súťaže. O tomto prevode predloží spolu so súťažným návrhom odpis prevodného príkazu. Zložením finančnej zábezpeky sa rozumie deň jej pripísania na účet vyhlasovateľa vedený v Tatra banke a.s., číslo účtu: 2627005541/1100.
5.2.	Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 15,- Eur, a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5.13. Táto náhrada sa účastníkom súťaže nevracia.
5.3.	Vybratému účastníkovi súťaže bude výška zábezpeky započítaná do kúpnej ceny.
5.4.	Neúspešným uchádzačom bude zábezpeka vrátená najneskôr do 30 dní odo dňa ukončenia súťaže. V prípade zrušenia a v prípade odmietnutia súťažného návrhu bude zábezpeka vrátená uchádzačovi najneskôr do 30 dní odo dňa vyhlásenia súťaže za zrušenú, alebo odo dňa odmietnutia súťažného návrhu.
5.5.	V prípade, že po ukončení súťaže  nebude uzavretá zmluva s vybratým účastníkom súťaže z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzavretie kúpnej zmluvy, zábezpeka prepadá v prospech vyhlasovateľa.
5.6.	Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.

08)

5.7.	Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.
5.8.	Uchádzači sú povinní predložiť čestné prehlásenie (štatutárneho zástupcu v prípade právnickej osoby), o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.
5.9.	Súťažný návrh musí byť spracovaný v slovenskom jazyku.
5.10.	Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.
5.11.	Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.
5.12.	Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.
5.13.	Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 821 61 Bratislava, v zalepenej obálke s uvedením mena a poštovej adresy s označením: „Obchodná verejná súťaž Predaj pozemku parc. č. 5008/1 a pozemku parc. č. 5009/3 na Borekovej ul. – NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 12.00 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.
5.14.	Obhliadku nehnuteľností bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.
Súťažné podmienky a podklady bude možné prevziať u Mgr. Kataríny Kšiňanovej, pracovníčky EO a SM na Miestnom úrade Bratislava – Podunajské Biskupice.
5.15.	Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.
5.16.	Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.
5.17.	Vyhlasovateľ a vybratý účastník súťaže uzatvoria kúpnu zmluvu do 90 dní odo dňa vyhlásenia výsledku súťaže. V prípade, že návrh kúpnej zmluvy predložený vyhlasovateľom nebude víťazným uchádzačom podpísaný v lehote do 90 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie kúpnej zmluvy.
5.18.	Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.
5.19.	Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.
5.20.	Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.
5.21.	Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk
09)

5.22.	Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaží a účastníci súťaže v plnej miere znášajú všetky náklady s ich účasťou v súťaži.
5.23.	Vyhlasovateľ si vyhradzuje právo uzatvoriť kúpnu zmluvu o prevode vlastníctva k nehnuteľnostiam výlučne len s víťazom súťaže.

6. Kritéria pre posudzovanie súťažných návrhov:
Kritérium pre posudzovanie súťažných návrhov je najvyššia ponúknutá kúpna cena, pričom minimálna kúpna cena za nehnuteľnosti spolu je vo výške  54 400,00 Eur. Predaj predmetných nehnuteľností je možný len ako jeden celok.

7. Uzávierka na podávanie súťažných návrhov:
Súťažné návrhy je možné podávať do 30 dní odo dňa vyhlásenia obchodnej súťaže.
V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.
II. Obchodná verejná súťaž bude vyhlásená podľa schválených podmienok najneskôr do 60 dní odo dňa schválenia tohto uznesenia na internetovej stránke vyhlasovateľa , t.z. www.mupb.sk, ako aj na úradnej tabuli Miestneho úradu Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.
Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t.z. www.mupb.sk, ako aj na úradnej tabuli Miestneho úradu Bratislava – Podunajské Biskupice do 60 dní od schválenia týchto podmienok v Miestnom zastupiteľstve Bratislava – Podunajské Biskupice.
V prípade, že sa do obchodnej verejnej súťaže neprihlási žiadny záujemca, je možné obchodnú verejnú súťaž opätovne vyhlasovať v pravidelných intervaloch, až kým nedôjde k výberu najvhodnejšieho návrhu.

za: 13		proti: 0		zdržal sa: 1

K bodu 07)	Návrh na určenie volebných obvodov, počtu poslancov MiZ MČ Bratislava – Podunajské Biskupice a VZN o vyhradených plochách na vylepovanie predvolebných plagátov pre voľby do orgánov samosprávy obcí, ktoré sa budú konať dňa 15. novembra 2014.

	Materiál uviedla starostka mestskej časti PhDr. Ožvaldová. V diskusii poslanec Dej navrhol voličov z Baltskej ulice presunúť z volebného obvodu 1 do volebného obvodu č. 3. Tento návrh podporila aj poslankyňa Čierna. Proti tomuto návrhu sa vyslovili zástupkyňa starostky mestskej časti Nagy, poslankyňa Jégh a poslanec Szabó. Starostka mestskej časti povedala, že návrh na vytvorenie volebných obvodov je totožný s volebnými obvodmi ostatných komunálnych volieb a ani v prípade presunu 

10)

	voličov z Baltskej ul. do volebného obvodu č. 3 sa počet volených poslancov v jednotlivých volebných obvodoch nezmení. Poslanec Černý upozornil, že s ohľadom na voličov nie je vhodné meniť volebné obvody a okrsky. Po ukončení diskusie dala starostka mestskej časti hlasovať samostatne o bode A. návrhu uznesenia a následne o bodoch B. a C. návrhu uznesenia a miestne zastupiteľstvo prijalo

	UZNESENIE č. 414/2010-2014
Miestne zastupiteľstvo Mestskej časti Bratislava – Podunajské Biskupice

A.   u r č u j e
v zmysle s § 9 zákona SNR č. 346/1990 Zb. o voľbách do orgánov samosprávy obcí v znení neskorších predpisov, v súlade s § 16 ods. 2, písm. c) zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov, pre voľby do orgánov Mestskej časti Bratislava – Podunajské Biskupice, ktoré sa budú konať dňa 15. novembra 2014:

1. 	tri viacmandátové volebné obvody a to:
	volebný obvod č. 1 zahrňujúci volebné okrsky č. 01 až 06,
	volebný obvod č. 2 zahrňujúci volebné okrsky č. 07 až 14,
	volebný obvod č. 3 zahrňujúci volebné okrsky č. 15 až 19;

2.	počet poslancov miestneho zastupiteľstva na celé volebné obdobie 2014 – 2018 na 15, z toho:

	volebný obvod č. 1:	5 poslancov
	volebný obvod č. 2:	6 poslancov
	volebný obvod č. 3:	4 poslanci

B.   s c h v a ľ u j e
1.	pre volebné obdobie 2014 – 2018 rozsah výkonu funkcie starostu mestskej časti na plný pracovný úväzok;

2. 	v zmysle § 30, ods. 10 zákona SNR č. 346/1990 Zb. o voľbách do orgánov samosprávy obcí v znení neskorších predpisov, predložené Všeobecne záväzné nariadenie č. 2/2014 o vyhradených plochách pre voľby do orgánov samosprávy obcí konané dňa 15. novembra 2014.

C. p o v e r u j e
starostku mestskej časti možnosťou presunu voličov z jednotlivých ulíc medzi volebnými okrskami pri zachovaní určených volebných obvodov tak, aby pri konečnom vytvorení volebných okrskov bol dodržaný § 10, ods. 3 zákona č. 346/1990 Zb. o voľbách do orgánov samosprávy obcí v znení neskorších predpisov.

hlasovanie: 	bod A 	       → za: 9; proti: 0; zdržali sa: 5
		bod B+C    → za: 14 - jednomyseľne

11)

K bodu 08)	Záver.

	Záverom starostka mestskej časti informovala poslancov o ďalších rokovaniach ohľadne výstavby diaľnice D4 a rýchlostnej cesty R7 a vyslovila poďakovanie firme AZ-STAV za bezplatné vyčistenie okolia UFA od schátralých malých betónových stavieb a p. Rudolfovi Nemcovi za poskytnutie účelového finančného daru vo výške 2 tis. Eur na opravu trávnatej plochy v ŠA Tryskáč.  
Poslanec Chmelíček odovzdal miestnej kontrolórke sťažnosť obyvateľov sídliska Medzi jarkami na konzumáciu alkoholických nápojov pri ZŠ Bieloruská s požiadavkou, aby riešenie bolo zverejnené v Biskupických novinách.
Poslanec Adamec požiadal o vyčistenie parčíka pri ČS Slovnaft na Korytníckej ul. a požiadal o predloženie informácie na rokovanie miestneho zastupiteľstva v mesiaci september 2014 ohľadne rozšírenia parkovacích miest v mestskej časti.
Poslanec Dej upozornil na dlhodobé ponechanie pokosenej trávy na Bieloruskej ul.
Poslanec Krippel požiadal o sfrézovanie bublín na chodníku pri Podzáhradnej ul.č. 49.
Poslankyňa Múčková upozornila na zakryté osvetlenie konármi divej čerešne na Estónskej ul.č. 42 a stávajúce vodorovné značenie po zrušenom vyhradenom parkovaní pred týmto domom, čo vodičov mätie. 

Po týchto pripomienkach poslancov starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva.

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Izabella Jégh			.......................................................

				František Chmelíček		.......................................................

Alžbeta  J a n č u l o v á
zapisovateľka